Suspiciuni de fraudă electronică după epuizarea fondurilor CVF pe zona București-Ilfov. AFM: Aplicația este aceeași în toate regiunile
Platforma utilizată în cadrul programului "Casa Verde Fotovoltaice" este aceeași pentru toate regiunile, iar funcționalitățile acesteia au fost optimizate pentru a asigura o utilizare sigură, fiind totodată adăugat suplimentar încă un cod de verificare tocmai pentru a evita utilizarea roboților în procesul de depunere a dosarelor, precizează reprezentanții Administrației Fondului pentru Mediu (AFM).